rejauldu/bengali-wikipedia huggingface dataset:
কালী পাসির মসজিদ হলো ইন্দোনেশিয়ার টাঙ্গেরাং শহরের সবচেয়ে প্রাচীন মসজিদ, যা পাজাজারান রাজ্যের এক ঐতিহ্যবাহী নিদর্শন।  মসজিদটি সিসাদানে নদীর তীরে অবস্থিত এবং এটি তৈরিতে চীনা স্থাপত্যশৈলী ব্যবহার করা হেয়েছে।    ইতিহাস  ১৭০০ সালে তুমেংগুং পামিত বিজয়া মসজিদটি প্রতিষ্ঠা করেন, যার আয়তন প্রায় ২৮৮ বর্গমিটার।  প্রথমে, তুমেংগুং পামিত, বিজয়া চিরেবন সুলতানত থেকে বানতেন পর্যন্ত ইসলাম প্রচার করতে চেয়েছিলেন, কিন্তু তিনি টাঙ্গেরাংয়ে থেকে যান এবং সেখানে এই মসজিদটি প্রতিষ্ঠা করেন।  মসজিদটি নির্মাণে স্থানীয় মুসলিমদের পাশাপাশি চীনা জাতিগোষ্ঠীর লোকেরাও সহায়তা করেন।  ১৭১২ সালে মসজিদটির ব্যবস্থাপনা তুমেংগুং পামিত তার ছেলে রাদেন বাগুস উনিং বিরাদিলাগার কাছে হস্তান্তর করেন।   মসজিদটি বহুবার সংস্কার করা হয়েছে, তবে এর স্থাপত্যশৈলীতে এখনও আরব, চীনা ও ইউরোপীয় ধাঁচ বিদ্যমান।  বর্তমানে মসজিদটির কেবল দুটি দিক এখনো অক্ষত রয়েছে, মসজিদের ভেতরের চারটি স্তম্ভ এবং উপরে থাকা চীনা নকশাযুক্ত ছোট গম্বুজ। স্তম্ভগুলো কাঠের তৈরি, যা এখন পচতে শুরু করেছে, তাই সেগুলো লোহার কাঠামোর সাহায্যে ঠেকিয়ে রাখা হয়েছে। মসজিদের আরেকটি অংশ যেখানে চীনা সংস্কৃতির প্রভাব স্পষ্ট, তা হলো পুরো ভবনে হলুদ ও সবুজ রঙের আধিপত্য।   তথ্যসূত্র   বিষয়শ্রেণী:১৭০০-এ এশিয়ায় প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ইন্দোনেশিয়ার মসজিদ বিষয়শ্রেণী:এশিয়ার মসজিদ
ডাব্লিউডাব্লিউএফ নো মার্সি হল ২০০০ সালে মুক্তিপ্রাপ্ত পেশাদারি কুস্তি ভিডিও গেম। এটা নিনতেন্দো ৬৪ কন্সোলে  মুক্তি পেয়েছিল এবং প্রকাশ করেছিল টিএইচকিউ। এটা ওয়ার্ল্ড রেসলিং ফেডারেশনের বার্ষিক প্রতি-দর্শনে-পরিশোধ ইভেন্টের  নাম অনুযায়ী নামকরণ করা হয়েছে। নো মার্সি  ১৯৯৯ এর ডাব্লিউডাব্লিউএফ রেসলম্যানিয়া ২০০০ এর অনুসারব তৈরি করা হয়েছে, এবং নিনতেন্দো ৬৪ এর শেষ ডাব্লিউডাব্লিউএফ গেম।  নো মার্সি খেলয়াড় আর সমালোচকদের কাছ থেকে প্রশংসা পেয়েছে।  বিষয়শ্রেণী:ভিডিও গেম বিষয়ক অসম্পূর্ণ নিবন্ধন বিষয়শ্রেণী:২০০০-এর ভিডিও গেম
নীল গুল্ম জাতীয় এক প্রকারের উদ্ভিদ। এটি শীম পরিবারভুক্ত একটি উদ্ভিদ। এর অন্যান্য স্থানীয় নাম: নিলিনী, রঞ্জনী, গ্রামিনিয়া, কালোকেশী, নীলপুষ্প, মধুপত্রিকা। বৈজ্ঞানিক নাম: indigofera tinctoria । এটি Fabaceae পরিবারের সদস্য। এই উদ্ভিদ থেকে প্রাকৃতিক নীল রং উৎপাদন করা হয়।   ইতিহাস   পুরাকালে মিশর, গ্রিস ও রোমের লোকেরাও নীলের কথা জানতো। মিশরের ১৮তম রাজবংশের মমি গুলি নীলরং এর কাগজে মোড়া থাকতো।  বাংলা ভূখণ্ডে ইন্ডিগোফেরা এর ১৫ প্রজাতির গাছ জন্মে। তার মধ্যে indigofera tinctoria নীল রং এর চাষ করা হতো ভারতে। নীল পানিতে দ্রব্য গুকোসাইড নামক রাসায়নিক হিসাবে থাকে।  এই উপমহাদেশের মাটি নীল চাষের জন্য বিশেষ উপযোগী হওয়ায় ব্রিটিশ নীল করেরা বিপুল পুঁজি বিনিয়োগ করে নীলচাষে। নদীয়া, যশোর, বগুড়া, রংপুর প্রভৃতি জেলায় নীলচাষ ব্যাপক ভাবে করা হতো। উনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। ব্রিটিশ নীলকরেরা অত্যাচার আর নিপীড়নের মাধম্যে নীলচাষে বাধ্য করলে ১৮৫৯-৬০ সালে নীলচাষীরা এর বিরুদ্ধে ব্যাপক আন্দোলন গড়ে তুলে। এর পরে বাংলায় নীল চাষ ক্রমে বিলুপ্ত হয়।   নীল রং তৈরির পদ্ধতি  গাছ কেটে বড় কড়াইতে জলের মধ্যে প্রায় ১২ ঘণ্টা ডুবিয়ে রাখলে তা থেকে সবুজ রং এর নির্যাস বের হয়। এরপর এই নির্যাস নতুন পাত্রে ঢেলে এই দ্রবনকে কাঠি দিয়ে অনেক্ষন নাড়তে হয় যাতে নীল বাতাসের অক্সিজেন এর সংস্পর্শে আসে। এর ফলে অদ্রাব্য নীল এর তলানী নিচে জমা হয় এবং পরে তা পৃথক করে শুকিয়ে টুকরো টুকরো করে কাটা হয়। ইন্ডিগোটিন ছাড়া তাতে অন্যান্য পদার্থ থাকে তার মধ্যে ইন্ডিরুবাইনম ইন্ডিগো গ্রীন ও ইন্ডিগো ব্রাউন।   ভেষজ গুণ  এই গাছের ভেষজ গুণও বিদ্যমান। প্রাচীন ভারতে আয়ুর্বেদ শাস্ত্র মতে, নীলে আছে প্রশস্তি। আধুনিক কবিরাজি চিকিৎসায় নীলের শিকড় ও পাতা নানা অসুখে ব্যবহৃত হয়। পাতার রস মৃগীরোগীর জন্য উপকারী।   আরোও দেখুন   নীল বিদ্রোহ  ভাটপাড়া নীলকুঠি   তথ্যসূত্র   বিষয়শ্রেণী:গুল্ম বিষয়শ্রেণী:উদ্ভিজ্জ রঞ্জক বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
thumb|মখদুম শাহ’র মাযার এর গম্বুজ  মখদুম শাহ'র মাযার বিশষভাবে লক্ষ্যণীয় যে, এটি রাজশাহী শহরে অবস্থিত হজরত শাহ মখদুম রুপোশ -এর মাযার নয়। মূলতঃ সুফি-সাধক মখদুম শাহ দৌলা শহীদ-এর কবরস্থান যিনি খ্রিষ্টীয় ১২শ শতাব্দীতে বাংলাদেশে ইসলাম প্রচারে আত্মনিয়োগ করেছিলেন। তিনি ঐতিহাসিক বারো আউলিয়ার একজন। সিরাজগঞ্জ জেলার শাহজাদপুরে পুরানো শাহী মসজিদের পাশ্ববর্তী কবরস্থানে এ মাযার অবস্থিত। স্থাপত্যরীতির বিবেচনায় এই মসজিদটি মুঘলপূর্ব যুগে নির্মিত হলেও দেয়ালগাত্রে কোন অভিলেখ না থাকায় এর নির্মাণকাল সম্পর্কে কোন সুস্পষ্ট ধারণা করা সম্ভব হয়নি।  এই মাযার সিরাজগঞ্জ জেলার অন্যতম দর্শনীয় স্থান।  আরো দেখুন শাহ মখদুম রূপোশ   তথ্যসূত্র   বিষয়শ্রেণী:সিরাজগঞ্জ জেলার দর্শনীয় স্থান
হাবিব আলী জেইন আল আবেদীন আল জিফরী (; Habib Ali Zain al-`Abideen al-Jifri; জন্ম: ১৬ এপ্রিল ১৯৭১) হলেন ইয়েমেনের হাদরামোত অঞ্চলের বংশদ্ভূত একজন আলেম বা ইসলামি পণ্ডিত। তিনি তাবাহ ফাউন্ডেশনGerhard Böwering, Patricia Crone, Mahan Mirza, The Princeton Encyclopedia of Islamic Political Thought, p 600. http://www.tabahfoundation.org/en/ নামক সংযুক্ত আরব আমিরাতের আবুধাবীতে প্রতিষ্ঠিত একটি ধর্মীয় গবেষণা কেন্দ্রের প্রতিষ্ঠাতা।Philip Lewis, Young, British and Muslim (Continuum 2007), p 76. তিনি হাবিব আলী আল জিফরী নামে সমধিক পরিচিত।  বাল্যকাল হাবিব আলী আল জিফরী ২০ সফর ১৩৯১ হিজরী, ১৭ এপ্রিল ১৯৭১ খ্রিষ্টাব্দে সৌদি অারবের জেদ্দায় জন্ম গ্রহণ করেন।Thomas Pierret, Religion and State in Syria: The Sunni Ulama from Coup to Revolution, p 127.  তিনি নাতি হোসাইনের বংশ লতিকানুসারে নবী মোহাম্মদের বংশধর।Yvonne Y Haddad, Educating the Muslims of America, p. 151.   স্বীকৃতি জর্জটাউন বিশ্ববিদ্যালয় কর্তৃক ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়।http://themuslim500.com/profile/habib-ali-zain-al-abideen-al-jifri তিনি ২০০৮ সালে ইউগেন বিশার পদক Eugen Biser লাভ করেন।Joseph Nnabugwu, Analyzing A Common Word Between Us Muslims and You Christians: A Critical Discourse Analysis, p 101.    তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:মুসলিম দার্শনিক বিষয়শ্রেণী:আধুনিক ছুফি ধারা বিষয়শ্রেণী:২০শ শতাব্দীর আরব ব্যক্তি বিষয়শ্রেণী:শাফিঈ ব্যক্তি বিষয়শ্রেণী:আশআরি ব্যক্তি বিষয়শ্রেণী:ইয়েমেনি ইমাম বিষয়শ্রেণী:হাশেমীয় ব্যক্তি
মাসুদা এম রশীদ চৌধুরী (২২ জুলাই ১৯৫১–১৩ সেপ্টেম্বর ২০২১) জাতীয় পার্টির একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৪৫ থেকে নির্বাচিত জাতীয় সংসদ সদস্য ছিলেন।   প্রাথমিক জীবন  মাসুদা এম রশীদ চৌধুরী ২২ জুলাই ১৯৫১ সালে চট্টগ্রাম জেলায় জন্মগ্রহণ করেন। তার পিতার নাম মৃত আবুল মনসুর ও মাতার নাম  মৌসুফা মনসুর। তার স্বামী মৃত অ্যাডভোকেট এ বি এম ফজলে  রশীদ চৌধুরী। তাদের এক ছেলে ও এক মেয়ে।   রাজনৈতিক ও কর্মজীবন  মাসুদা এম রশীদ চৌধুরী ঢাকা বিশ্ববিদ্যালয়ের সাবেক অধ্যাপক ও জাতীয় পার্টির প্রেসিডিয়াম সদস্য ছিলেন। তিনি একাদশ জাতীয় সংসদের সংরক্ষিত নারী আসন-৪৫ থেকে নির্বাচিত সংসদ সদস্য ছিলেন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।   মৃত্যু  মাসুদা রশিদ চৌধুরী ১৩ সেপ্টেম্বর ২০২১ সালে বারডেম হাসপাতালের আইসিইউতে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০২১-এ মৃত্যু বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশ জাতীয় পার্টির রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
কুয়াকাটা জাতীয় উদ্যান বাংলাদেশের পটুয়াখালী জেলায় কলাপাড়া উপজেলায় অবস্থিত একটি জাতীয় উদ্যান।  আয়তনের এই উদ্যানটিকে ২০১০ সালের ২৪ অক্টোবর জাতীয় উদ্যান হিসেবে ঘোষণা করা হয়। উদ্ভিদ, বন্যপ্রাণী ও প্রকৃতি সংরক্ষণ এবং পর্যটন-সুবিধা উন্নয়নের উদ্দেশ্যে একে জাতীয় উদ্যান হিসেবে প্রতিষ্ঠা করা হয়।  শকুনের নিরাপদ এলাকা শকুনের নিরাপদ এলাকা-২ তফসিল অনুসারে কুয়াকাটা জাতীয় উদ্যান শকুনের জন্য নিরাপদ বলে ঘোষিত।  চিত্রশালা   তথ্যসূত্র    বহিঃসংযোগ   বিষয়শ্রেণী:বাংলাদেশের জাতীয় উদ্যান বিষয়শ্রেণী:পটুয়াখালী জেলার দর্শনীয় স্থান বিষয়শ্রেণী:কুয়াকাটা বিষয়শ্রেণী:বাংলাদেশের সংরক্ষিত এলাকা বিষয়শ্রেণী:২০১০-এ বাংলাদেশে প্রতিষ্ঠিত
আজমির আহমেদ (জন্ম: ১৪ নভেম্বর ১৯৯৫) একজন বাংলাদেশী ক্রিকেটার।  ৫ নভেম্বর ২০১৮ সালে তিনি ২০১৮-১৯ জাতীয় ক্রিকেট লিগে ঢাকা মেট্রোপলিস ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন।  ২৭ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে লিজেন্ডস অব রূপগঞ্জ ক্লাবের হয়ে টি- টোয়েন্টি ক্রিকেটে আত্মপ্রকাশ করেছিলেন।   আরোও দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:লিজেন্ডস অব রূপগঞ্জের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:ঢাকা থেকে আগত ক্রিকেটার
রিভলভার রহস্য হল ২০২৩ সালে মুক্তিপ্রাপ্ত একটি ভারতীয় বাংলা ভাষার রোমাঞ্চকর গোয়েন্দা চলচ্চিত্র, যা রচনা ও পরিচালনা করেছেন অঞ্জন দত্ত। চলচ্চিত্রটি প্রযোজনা করেছে কালার অফ ড্রিমস এন্টারটেইনমেন্ট। এটি অঞ্জন দত্ত রচিত ড্যানি ডিটেকটিভ আইএনসি বইটির উপর ভিত্তি করে নির্মিত।   পটভূমি  সুব্রত শর্মা, ড্যানি ডিটেকটিভ আইএনসি নামক একটি গোয়েন্দা সংস্থার অল্প সময়ের অপারেটর, একজন বড় সময়ের নির্মাতা, রাজা বন্দ্যোপাধ্যায়, তার স্ত্রী তমালীকে খুঁজে বের করার জন্য, যিনি জাভেদ খান নামে তার প্রেমিকের সাথে দার্জিলিংয়ে পালিয়ে গেছেন। সুব্রত তাকে এবং তার প্রেমিককে দার্জিলিং এর রিভলভার নামক একটি হোটেলে খুঁজে বের করতে পারে। ভাড়াটে গুন্ডাদের দ্বারা কুপিয়ে, তার নাক কেটে ফেলার পর, বাজেভাবে মারধর করা হয়, সুব্রত জানতে পারে যে তমালী এবং জাভেদ খান একটি অপহরণ করার এবং ক্লায়েন্ট রাজার কাছ থেকে মুক্তিপণ আদায় করার চেষ্টা করছে। যাইহোক, তমালী চুক্তি থেকে বেরিয়ে আসতে চায় এবং জাভেদের কাছ থেকে পালাতে সুব্রতর সাহায্য চায়। এই প্রক্রিয়ায় তমালী নিহত হয় এবং সুব্রত একটি অপহরণের সাক্ষী হয়। ক্লায়েন্ট দার্জিলিং এ আসে। সুব্রত স্থানীয় পুলিশদের কাছে প্রমাণ দেয় এবং তমালীর মৃতদেহ দাহ করা হয়। পটভূমিী অসংখ্য বাঁক এবং মোড়ের মধ্য দিয়ে সুব্রত জানতে পেরেছেন যে ঘটনাগুলির পুরো ধারাবাহিকগুলো যা মনে হয় তা নয়। যে তমালী মারা যায়নি এবং পুরো ব্যাপারটা কারচুপি করা হয়েছিল। সুব্রত অপরাধের সমাধান করতে এবং অবশেষে হত্যাকারীকে ধরতে সক্ষম হয়। সর্বোপরি, সুব্রতকে তার বস ড্যানি বন্দ্যোপাধ্যায়ের বয়স্ক ভূত দ্বারা সাহায্য করা হয় এবং সাহায্য করে, যাকে অনেক আগেই গুলি করে হত্যা করা হয়েছিল।   অভিনয়শিল্পী   সুপ্রভাত বন্দ্যোপাধ্যায় – সুব্রত শর্মা  তনুশ্রী চক্রবর্তী – তমালী  অঞ্জন দত্ত – ড্যানি বন্দ্যোপাধ্যায়  ছন্দক চৌধুরী – পঞ্চক  শোয়েব কবির – জাভেদ/অ্যান্টনি গোমস  সুজন মুখোপাধ্যায়  চন্দন সেন   সঙ্গীত  সুর ও সঙ্গীত পরিচালনা করেন নীল দত্ত   তথ্যসূত্র    বহিঃসংযোগ     বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:২০২৩-এর রোমাঞ্চকর চলচ্চিত্র
পুরুষ এএইচএফ কাপ হলো এশিয়ার একটি আন্তর্জাতিক পুরুষদের ফিল্ড হকি প্রতিযোগিতা, যা প্রতি চার বছর পরপর এশিয়ান হকি ফেডারেশন কর্তৃক আয়োজিত হয়। এই প্রতিযোগিতাটি ১৯৯৭ সালে প্রতিষ্ঠিত হয় এবং এটি পরবর্তী পুরুষ এশিয়া কাপে অংশগ্রহণের জন্য বাছাই পর্ব হিসেবে কাজ করে।  ফলাফল সারসংক্ষেপ বছরআয়োজকফাইনালতৃতীয় স্থান নির্ধারণী ম্যাচদল সংখ্যাচ্যাম্পিয়নস্কোররানার-আপতৃতীয় স্থানস্কোরচতুর্থ স্থান১৯৯৭বিস্তারিতহংকংরাউন্ড-রবিনরাউন্ড-রবিন৭২০০২বিস্তারিতরাউন্ড-রবিনরাউন্ড-রবিন৭২০০৮বিস্তারিতসিঙ্গাপুর৬–১?–?৯২০১২বিস্তারিতব্যাংকক, থাইল্যান্ড৬–৩৫–২৯২০১৬বিস্তারিতহংকং৩–০২–১৮২০২২বিস্তারিতজাকার্তা, ইন্দোনেশিয়া১–১(৫–৩ পেনাল্টি)৪–৩৯২০২৫বিস্তারিত১০  শীর্ষ চার পরিসংখ্যান দলচ্যাম্পিয়নরানার্স-আপতৃতীয় স্থানচতুর্থ স্থান৪ (২০০৮, ২০১২, ২০১৬, ২০২২)২ (১৯৯৭*, ২০০২*)১ (২০১৬*)৪ (১৯৯৭, ২০০৮, ২০১২, ২০২২)১ (২০১৬)৪ (১৯৯৭, ২০০২, ২০১২, ২০২২)১ (২০০৮)১ (২০০২)১ (২০১২)১ (২০০৮*)৩ (১৯৯৭, ২০০২, ২০১৬)১ (২০২২)  দলের উপস্থিতি  দেশ১৯৯৭২০০২২০০৮২০১২২০১৬২০২২২০২৫মোট––১ম১ম১ম১মQ৫––৯ম––––১৭ম২য়৫ম৪র্থ৭ম–Q৬১ম১ম৭ম৮ম৩য়–Q৬–––––৭মQ২–৫ম–––৬ষ্ঠ–২–––৯ম–৪র্থQ৩৬ষ্ঠ৭ম––৮ম––৩২য়৬ষ্ঠ২য়২য়–২য়Q৬৪র্থ৪র্থ৩য়৬ষ্ঠ৪র্থ৯মQ৭৩য়৩য়৪র্থ৩য়২য়৩য়Q৭––৮ম৭ম৬ষ্ঠ৫মQ৫৫ম–৬ষ্ঠ৫ম৫ম৮মQ6মোট৭৭৯৯৮৯১০  আরও দেখুন  পুরুষ হকি এশিয়া কাপ  পুরুষ জুনিয়র এএইচএফ কাপ  মহিলা এএইচএফ কাপ  তথ্যসূত্র  বহিঃ সংযোগ  এশিয়ান হকি ফেডারেশন todor66.com আর্কাইভ  এএইচএফ কাপ
স্ক্রোলব্যাক হল একটি ফ্রি এবং ওপেন সোর্স অনলাইন চ্যাট প্ল্যাটফর্ম অনলাইন সম্প্রদায়ের পরিসেবা প্রদানের জন্য। এটি লেখা হয়েছে  Node.js।  স্ক্রোলব্যাক এই চ্যাট রুমটি ওয়েব পৃষ্ঠা বা আইআরসি চ্যানেলর সাথে লিঙ্ক এবং টুইটার হ্যাশট্যাগের সাথে এম্বেড করা যায়। এটি ডেভেলাপ করা হয়েছে ওপেন সোর্স কোড দিয়ে যেটি গিটহাবের উপর হোস্ট করা হয়।  ইতিহাস Askabt, এই কোম্পানিটি স্ক্রোলব্যাক ২০১২ সালে অগাস্ট মাসে ভারতের ব্যাঙ্গালোর শহরে গৌরভ শ্রীবাস্তভ এবং অরবিন্দ রবি-সুলেখা শুরু করেছিল। তাদের প্রথম পণ্য XMPP নেটওয়ার্ক ব্যবহার করে একটি কমিউনিটি ভিত্তিক প্রশ্ন-উত্তর সেবা প্রদান করা। ২০১৩ সালের ফেব্রুয়ারি মাসে, এই কোম্পানিটি JFDI.Asia দ্রুততর কর্মসূচিতে অংশ নিতে সিঙ্গাপুরে যায়। জুন মাসের শেষের দিকে ২০১৩ সালে সিঙ্গাপুর-ভিত্তিক ইনকিউবেটর প্রোগ্রামে  JFDI.Asia স্ক্রোলব্যাক চালু করা হয়। স্ক্রোলব্যাকের মূল লক্ষ্য ছিল কমিউনিটির আইআরসি অভিজ্ঞতাকে  আরোও ভালো করা।  প্রযুক্তি ব্যবহৃত   নোড- আইআরসি : নোড- আইআরসি হল একটি আইআরসি ক্লায়েন্ট লাইব্রেরি যেটি নোডের জন্য জাভাস্ক্রিপ্টে লেখা হয়।  রেডিস   : এটি স্ক্রোলব্যাকে ইন মেমরি, কি-ভ্যালু তথ্য সংরক্ষণের জন্য ব্যবহার করা হয়।  browserify : এটি স্ক্রোলব্যাকে ব্রাউজারে নির্ভরতা বাণ্ডিল সব আপ জন্য ব্যবহার করা হয়।  পারসোনা : স্ক্রোলব্যাক তাদের ব্যবহারকারীদের জন্য প্রমাণীকরণ সিস্টেম হিসাবে মোজিলা পারসোনা ব্যবহার করে।  LevelDB :  স্ক্রোলব্যাকের  অধিকাংশ রুম এবং রুমের সদস্যদের তথ্য LevelDB উপর বজায় রাখা হয়।  তথ্যসূত্র  বহিঃসংযোগ    Scrollback blog  Scrollback documentation  YourStory article on Scrollback  বিষয়শ্রেণী:অনলাইন চ্যাট বিষয়শ্রেণী:চ্যাট ওয়েবসাইট বিষয়শ্রেণী:আইআরসি বিষয়শ্রেণী:বিনামূল্যে সফ্টওয়্যার
শেরে বাংলা নগর বাংলাদেশের ঢাকা জেলার একটি থানা। এর ভেতর আগারগাঁও অবস্থিত এবং বাংলাদেশের জাতীয় সংসদ ভবন এই এলাকায় অবস্থিত। বাঙালি রাজনীতিবিদ এবং বিংশ শতাব্দীর প্রথমার্ধে বাঙালি কূটনীতিক হিসেবে বেশ পরিচিত শেরে বাংলা আবুল কাশেম ফজলুল হকের নামানুসারে এই এলাকার নামকরণ করা হয়। বিভিন্ন গুরুত্বপূর্ণ সরকারি, বেসরকারি প্রতিষ্ঠান, ব্যাংক-বীমা প্রতিষ্ঠানের জন্য এই স্থানটি গুরুত্বপূর্ণ।   ভূগোল  শেরেবাংলা নগর থানার অবস্থান হচ্ছে -এ।  গঠন আগস্ট ৪, ২০০৯ সালে তেজগাঁও, কাফরুল ও মোহাম্মদপুর এই তিন থানার অংশ নিয়ে শেরে বাংলা নগর থানা গঠন করা হয়।  শিক্ষা প্রতিষ্ঠান  শেরেবাংলা কৃষি বিশ্ববিদ্যালয় ধানমন্ডি গভ. বয়েজ হাই স্কুল  শহীদ সোহরাওয়ার্দী মেডিকেল কলেজ হাসপাতাল  তেজগাঁও কলেজ  শেরেবাংলা নগর মহিলা মহাবিদ্যালয়  নিউ মডেল বিশ্ববিদ্যালয় কলেজ  আগারগাঁও তালতলা কলোনি উচ্চ বিদ্যালয় ও মহিলা কলেজ  গনভবন সরকারি উচ্চবিদ্যালয়  শেরেবাংলা নগর সরকারি বালক উচ্চ বিদ্যালয়;  শেরেবাংলা নগর সরকারি বালিকা উচ্চ বিদ্যালয়;  নাজনীন উচ্চ বিদ্যালয়  রাজধানী উচ্চ বিদ্যালয়  নিউ মডেল মোমিন বহুমুখী উচ্চ বিদ্যালয়  শুকরাবাদ বহুমুখী উচ্চ বিদ্যালয়  আগারগাঁও আদর্শ উচ্চ বিদ্যালয়  মহিলা পলিটেকনিক ইনস্টিটিউট;  লায়ন্স অগ্রগতি শিক্ষা নিকেতন  শেরে বাংলা নগর সরকারি উচ্চ-মাধ্যমিক বালক বিদ্যালয়  সরকারি সংগীত কলেজ  ছবি  আরো দেখুন জাতীয় সংসদ ভবন  তথ্যসূত্র  বিষয়শ্রেণী:ঢাকা জেলার থানা বিষয়শ্রেণী:আবুল কাশেম ফজলুল হকের স্মারক
অহংকার () হলো সংস্কৃত শব্দ যেটি অহং এর সাথে সম্পর্কিত। শব্দটি বৈদিক দর্শন থেকে এসেছে, এবং পরে সাংখ্য দর্শনে অন্তর্ভুক্ত করা হয়।"Ahaṅkāra", Britannica Academic Edition এটি চারটি অন্তঃকরণের একটি, অন্য তিনটি হলো বুদ্ধি, চিত্ত ও মনস।  হিন্দু দর্শনের বেদান্ত শাখায় এটি আলোচিত, যদিও ভগবদ্গীতায় বিশদভাবে আলোচিত নয়, যদিও ভগবদ্গীতায় ভগবান কৃষ্ণ তাঁর প্রিয় সখা অর্জুনকে অহংকার পরিত্যক্ত করার পরামর্শ দিয়েছেন।   তথ্যসূত্র    বহিঃসংযোগ   The Knot of the Heart  বিষয়শ্রেণী:ভারতীয় দার্শনিক ধারণা বিষয়শ্রেণী:হিন্দু দার্শনিক ধারণা
জেবলমুলুক-শামারুখ মধ্যযুগের পুঁথি লেখকদের রচিত বাংলা রোমান্টিক কাব্য ধারার অন্যতম বিশিষ্ট একটি কাব্য। সে যুগে এই নামে অনেক কবিই কাব্য রচনা করেছিলেন। ১৬৭৩ খ্রিষ্টাব্দে সৈয়দ মোহাম্মদ আকবর প্রথমে জেবলমুলুক-শামারুখ কাব্য রচনা করেন। ড. মুহম্মদ এনামুল হক এবং আবদুল করিম সাহিত্যবিশারদ রচিত আরকান রাজসভায় বাংলা সাহিত্য গ্রন্থ, পৃষ্টা ৭৮-৮০ তাছাড়া তিনি ব্যতীত মোহাম্মদ রফীউদ্দীন এবং অন্যান্য কয়েকজন কবি কর্তৃক রচিত জেবলমুলুক-শামারুখ কাব্য ও পাওয়া যায়। ড. মুহম্মদ এনামুল হক এবং আবদুল করিম সাহিত্যবিশারদ রচিত আরকান রাজসভায় বাংলা সাহিত্য গ্রন্থ, পৃষ্টা ৮৩-৮৪   উৎস  জেবলমুলুক-শামারুখ কাব্যটির উৎস হিসেবে উক্তনামে রচিত ফার্সী ভাষার কাব্যকে নির্দেশ করা হয়ে থাকে।   ছন্দ রুপ  মোহাম্মদ আকবর আলী বিরচতি জেবলমুলুক-শামারুখ কাব্যের ক’টি পদ, মুখ জ্যোতি দেখি শশী পাইলেক লাজ। পলাই রহিল গিয়া জলধের মাঝ।। লোচন কুরঙ্গ জিনি গৃধিনী শ্রবন। রামের গাণ্ডিব ভুরু করিছে স্থাপন।।  রফীউদ্দীন বিরচিত কাব্যের মালঝাপ ছন্দ, কোকিলান, করে গান, মোহজ্ঞান, রঙ্গে। সুধামৃত, শুনি গীত, পুলকিত, অঙ্গে।।  একই লেখকের ত্রিপদীভূত ছন্দ- শ্বাসে হয়, আয়ু ক্ষয়, না কৈল্যে বিচার। ভাব ভাল, গত কাল, আসিবেনা আর।।   কাহিনী সংক্ষেপ    তথ্যসূত্র   বিষয়শ্রেণী:বাংলা কাব্য বিষয়শ্রেণী:মধ্যযুগের পুঁথি
উৎপল কুমার বন্দ্যোপাধ্যায় (জন্ম: ১৯৩৪) হলেন একজন ভারতীয় লেখক, ব্যবস্থাপনা ও তথ্য প্রযুক্তি বিষয়ক উপদেষ্টা, শিল্প সমালোচক এবং ভারতের নয়াদিল্লি-ভিত্তিক ফোরাম ফর ইনফরমেশন টেকনোলজি-র প্রাক্তন পরিচালক ।  ২০০৯ খ্রিস্টাব্দে ভারত সরকার সাহিত্য ও শিক্ষাক্ষেত্রে অবদানের জন্য দেশের সর্বোচ্চ চতুর্থ বেসামরিক পুরস্কার পদ্মশ্রী প্রদান করে।   জীবনী  উৎপল কুমার বন্দ্যোপাধ্যায়ের জন্ম ১৯৩৪ খ্রিস্টাব্দে  ব্রিটিশ ভারতের অধুনা  ঝাড়খণ্ডের  পূর্ব সিংভূম জেলার  জামশেদপুরে।সংবাদ উদ্ধৃতি| শিরোনাম= আমার সময় দূরদর্শন বাংলায় প্রচারিত এপিসোড (প্রথম পর্ব) উৎপল কুমার বন্দ্যোপাধ্যায়ের সঙ্গে সাক্ষাৎকার| সংগ্রহের-তারিখ =2024-05-20 বিদ্যালয়ের পাঠ সমাপ্ত করে কলকাতায় আসেন এবং  প্রেসিডেন্সি কলেজে ভর্তি হন। ১৯৫৫ খ্রিস্টাব্দে কলকাতা বিশ্ববিদ্যালয় থেকে পদার্থবিদ্যায় অনার্স সহ স্নাতক হন। পরে বিশুদ্ধ পদার্থ বিজ্ঞানে বিশ্ববিদ্যালয়ের স্নাতকোত্তর ডিগ্রি লাভের পর কমনওয়েলথ স্কলারশিপ নিয়ে বিলেত যান। ১৯৭২ খ্রিস্টাব্দে ম্যানচেস্টার বিশ্ববিদ্যালয় হতে ডক্টরেট ডিগ্রি (পিএইচডি) অর্জন করেন।  তিনি সরকারি ও বেসরকারি প্রতিষ্ঠানের বিভিন্ন পদে কাজ করেন। কর্পোরেট সেক্টরে পদে অধিষ্ঠিত হওয়ার আগে ভারত সরকারের নানা সংস্থায় কাজ করার আগে তিনি টাটা স্টিলের মুখ্য ব্যবস্থাপক উপদেষ্টার পদে ছিলেন। পরবর্তীতে ভারতের অ্যাডমিনিস্ট্রেটিভ স্টাফ কলেজের কম্পিউটার বিভাগের ডিরেক্টর, ইলেকট্রনিক্স ইন্ডিয়ার বরিষ্ঠ প্রাবন্ধিক পরিচালক এবং 'অল ইন্ডিয়া ম্যানেজমেন্ট অ্যাসোসিয়েশন'-এর মহাপরিচালক হন।   এছাড়াও, তিনি  জওহরলাল নেহরু বিশ্ববিদ্যালয়ের নতুন দিল্লির ইন্টারন্যাশনাল ম্যানেজমেন্ট ইনস্টিটিউট, 'ফোর স্কুল অফ ম্যানেজমেন্ট' এবং 'ম্যানেজমেন্ট ডেভেলপমেন্ট ইনস্টিটিউট'-এ ম্যানেজমেন্ট স্টাডিজের ভিজিটিং ফ্যাকাল্টি হিসাবে কাজ করেছেন । তিনি ব্যবস্থাপনা, তথ্যপ্রযুক্তি এবং ভারতীয় সংস্কৃতির উপর বেশ কিছু বই রচনা করেছেন, যেমন-   লুমিনাস হারমনি: ইন্ডিয়ান আর্ট অ্যান্ড কালচার   মিলেনিয়াম গ্লিম্পসেস্ অফ ইন্ডিয়ান পারফর্মিং আর্টস্   ইন্ডিয়ান পাপেটস  এবং  ইনফরমেশন টেকনোলজি ফর কমন্ ম্যান    সম্মাননা   সাহিত্য ও শিক্ষায় অবদানের জন্য ভারত সরকার তাকে ২০০৯ খ্রিস্টাব্দে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে।   ২০১৯ খ্রিস্টাব্দে তিনি শিল্পকলায় সংগীত নাটক অকাদেমি পুরস্কার লাভ করেন।  বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:জীবিত ব্যক্তি বিষয়শ্রেণী:জওহরলাল নেহরু বিশ্ববিদ্যালয়ের শিক্ষক বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:১৯৩৪-এ জন্ম
__TOC__  ১৯ এপ্রিল ২০২২  সন্দেহভাজন সকপাপেট           সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  তারা ভিক্টোরিয়া জুবিলি সরকারি উচ্চ বিদ্যালয়ে স্প্যামের কাজ করছে, নিবন্ধে উৎসহীন তথ্য যোগ করছে। এছাড়াও আমার দেওয়া ট্যাগ বাতিল করেছিল। ওহিদ (আলাপ) ০৯:৪১, ১৯ এপ্রিল ২০২২ (ইউটিসি)  @ওহিদ ভাই আমরা সবাই এই স্কুলের শিক্ষার্থী। ≈ ফারহান  💬«আলাপ»💬 ১২:২০, ২৮ আগস্ট ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।   Fardin Ahmed Shovon নামে কোন বৈশ্বিক অ্যাকাউন্ট নেই —শাকিল (আলাপ · অবদান) ১৮:১৬, ৬ জুলাই ২০২২ (ইউটিসি)  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণ , প্রথমত মূল একাউন্ট নিবন্ধিত দেখাচ্ছে না। এছাড়াও, কেউ একই নিবন্ধে কাজ করেছে বলে সক হবে এমন কথা নেই। উল্লেখ্য, কিছু ব্যতিক্রম ছাড়া আইপি পরীক্ষণ করা হয়না। উপযুক্ত আরও সাক্ষ্য প্রমাণসহ তথ্য উপস্থাপন করুন। রিয়াজ (আলাপ) ১৮:৫০, ৬ জুলাই ২০২২ (ইউটিসি)  মূল একাউন্টটি Fardin Ahmed Shovon নামেই নিবন্ধিত ছিল, পরে সেটি Shovon00 নামে পরিবর্তন করে। যদিও সেটা প্রথমে নজরে আসেনি। লগের লিংক ১ -- রিয়াজ (আলাপ) ১০:০৪, ৬ সেপ্টেম্বর ২০২২ (ইউটিসি)  ৬ সেপ্টেম্বর ২০২২   ব্যবহারকারী পরীক্ষক ও/বা টহল দানকারী প্রশাসকের মন্তব্য  এপিকেবঙ্গ পাতার অপসারণ প্রস্তাবনার আলোচনা সূত্র ধরে সন্দেহজনক হওয়ায় Tmail4770 এর স্থানীয় ও বৈশ্বিক অবদানযাচাইকরি। এপিকেবঙ্গ নিবন্ধের প্রতিষ্ঠানের প্রতিষ্ঠাতা হিসেবে ফারদিন আহমেদ শোভনের নাম উল্লেখ আছে, সে মূলত ভিক্টোরিয়া জুবিলি সরকারি উচ্চ বিদ্যালয় এর ছাত্র হওয়ার বিষয়টিও নিবন্ধে উল্লেখ আছে এবং স্কুলের নিবন্ধটি Shovon00 একাউন্ট থেকে তৈরি। ফলে, সেই একাউন্টের অবদান যাচাই করে আচরণগতভাবে নিশ্চিত হলাম এরা একই ব্যক্তি এবং পরীক্ষণেও তা নিশ্চিত। তবে, উপরের আইপি একাউন্ট ও Md.Farhan Mahmud একাউন্টটি পরীক্ষা করা হয়নি।   সবশেষে, একাউন্ট দুটিকে আত্মপ্রচারণা, সক পাপেটিং-এর কারণে বাধা দেওয়া হল। রিয়াজ (আলাপ) ০৯:২৭, ৬ সেপ্টেম্বর ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
তারাদাস মুখোপাধ্যায় ( ২.১২.১৯০৫ - ৫.০৭.১৯৩৩) ব্রিটিশ বিরোধী সংগ্রামের একজন বাঙালি বিপ্লবী। তার বাড়ি ছিল নদীয়ার কৃষ্ণনগরে।   বিপ্লবী কার্য  তারাদাস মুখোপাধ্যায় ছিলেন বিপ্লবী শহীদ অনন্তহরি মিত্রের সহকর্মী। বিপ্লবী কর্মকাণ্ডে যোগ আছে এই সন্দেহে সরকার তাকে অন্তরীন রাখে। অন্তরীন অবস্থা থেকে মুক্তি পাওয়ার পর সাধনা লাইব্রেরি, দরিদ্র ভান্ডার ইত্যাদি সামাজিক সংগঠনের পাশাপাশি রাজনৈতিক আন্দোলনকে সক্রিয় করার চেষ্টা করতে থাকেন। রাজদ্রোহমূলক গান গাইবার জন্যে পুলিশ তাকে গ্রেপ্তার করে ১৯২৯ সালে। লাহোর জেলে বিপ্লবী যতীন্দ্র নাথ দাস, ভগৎ সিং প্রমুখদের অনশন সমর্থনে বিক্ষোভে অংশ নেওয়া এবং রাজবন্দী দিবস পালন করেছিলেন এই অপরাধে ছয় মাস জেল হলেও তার মুক্তি মেলেনি। বিনা বিচারে তাকে দু বছর জেলবন্দী করে রাখা হয়।   মৃত্যু  জেল থেকে মুক্তিলাভের অল্পদিন পরে ৫ জুলাই, ১৯৩৩ তিনি উড়িষ্যার বারিপদায় আত্মহত্যা করেন। ধারণা করা হয় জেলে তার শরীর ও মনের ওপর প্রচন্ড অত্যাচারের ফলে উন্মাদ হয়ে যান এই বিপ্লবী।   তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:নদিয়া জেলার ব্যক্তি বিষয়শ্রেণী:বাঙালি বিপ্লবী
বাংলাদেশ মেডিকেল এসোসিয়েশন(বিএমএ) বাংলাদেশের চিকিৎসা পেশাজীবীদের জাতীয় সংগঠন।সোসাইটিস রেজিস্ট্রেশন অ্যাক্ট ১৮৬০ দ্বারা নিবন্ধিত।  ইতিহাস ১৯৫৬ সালে তৎকালীন পাকিস্তানের চিকিৎসকরা মিলে পাকিস্তান মেডিক্যাল এসোসিয়েশন গঠন করেন। পূর্ব পাকিস্তানের ডাক্তাররা পাকিস্তান মেডিক্যাল এসোসিয়েশন (পূর্বাঞ্চল) আঞ্চলিক সংগঠনের মাধ্যমে সংগঠিত হয়েছিলেন যা কিনা ১৯৭১ সালে পরিবর্তন করে বাংলাদেশ মেডিকেল এসোসিয়েশন নামান্তরিত করা হয়।  উদ্দেশ্য ও লক্ষ্য যে সকল লক্ষ্য ও উদ্দেশ্যের জন্য এই এসোসিয়েশন প্রতিষ্ঠিত হয়েছেঃ- চিকিৎসা বিজ্ঞান ও ইহার সহযোগী বিজ্ঞান সমূহের উৎকর্ষ সাধন করা। চিকিৎসা পেশার সম্মান ও মর্যাদা রক্ষা করা, এবং এসোসিয়েশনের সদস্যদের স্বার্থ, অধিকার ও সুযোগ সুবিধা রক্ষা করা, এবং জাতীয় ও ব্যক্তিজীবনে পেশাগত, নৈতিক, সামাজিক ও পেশাগত কারণে রাজনৈতিক দায়িত্ব পালনে সদস ̈বৃন্দকে উদ্বুদ্ধ করা। স্বাস্থ্য শিক্ষা প্রচারের মাধ্যমে বাংলাদেশের মানুষের দৈহিক ও মানসিক স্বাস্থ্য রক্ষার্থে এই পেশাকে সহায়তা প্রদান করা।  বাংলাদেশে চিকিৎসা শাস্ত্রের শিক্ষা ও তৎসংক্রান্ত গবেষণার উন্নয়নকল্পে পদক্ষেপ গ্রহণ করা। এসোসিয়েশনের সদস্যদের মধ্যে সহযোগিতা ও সংহতি রক্ষা করা এবং ভ্রাতৃসুলভ সম্পর্ক  স্থাপর করা। অন্যান্য বিজ্ঞান ও প্রযুক্তিগত সংগঠন ও প্রতিষ্ঠানাদির সদস্যবৃন্দের সংগেও সহযোগিতা এবং সংহতি বজায় রাখা এবং পেশা ও জনগনের মধ্যে বৈজ্ঞানিক দৃষ্টিভংগি গড়িয়া তোলার জন্য এ সকল সংগঠনের সহিত প্রয়োজন বোধে মৈত্রী গড়ে তোলা।  চিকিৎসক ও যে জনগণকে তারা সেবা করেন তাহাদের মধ্যে সমঝোতা আরও বৃদ্ধি করা এবং সম্পর্ক ঘনিষ্ঠতর করা।  সরকার ও অন্যান্য সংগঠিত সংস্থা কর্তৃক পরিচালিত স্বাস্থ্য ও চিকিৎসা বিজ্ঞান শিক্ষা ইত্যাদি সংক্রান্ত ক্ষেত্রগুলি পরিচালনায় ও রক্ষণাবেক্ষণে চিকিৎসকদের পেশাগত ও বিশেষজ্ঞ সাহায্য, উপদেশ ও সহযোগিতা প্রদান করা।  এই ধরনের লক্ষ্য ও উদ্দেশ্য দ্বারা পরিচালিত জাতীয় ও আন্তর্জাতিক সংস্থাগুলিকে সাহায্য ও সহযোগিতা প্রদান ও সংশ্লিষ্ট হওয়া।  এই পেশার ব্যক্তিবর্গ বিশেষ করিয়া নতুন যাহার এই পেশায় প্রবেশ করিয়াছেন, তাহাদের পেশাগত উন্নয়নে পরামর্শ ও সাহায্য প্রদান করা।  পেশার পঙ্গু ব্যক্তিবর্গ ও মৃত ব্যক্তিদের পরিবারের সদস্যদের সাহায্য প্রদান করা।  চিকিৎসা সেবা যথাযথভাবে প্রদানের মাধ্যমে প্রকৃত অর্থে জনসেবা নিশ্চিত করার লক্ষ্যে সদস্যদের ইথিক্যাল প্র্যাকটিসের ব্যাপারে উদ্বুদ্ধ করা এবং চিকিৎসকদের প্রয়োজনে আইনি সহায়তা দেওয়া।  জনগনের স্বাস্থ্য ব্যবস্থার উন্নয়নে এসোসিয়েশন সর্বাত্মকভাবে কাজ করবে এবং প্রয়োজনে জনস্বার্থ বিরোধী যে কোন পরিস্থিতি প্রতিরোধ করতে নিয়মতান্ত্রিক কর্মপন্থা গ্রহণ করবে।  সাংগঠনিক কাঠামো ৬৬ টি শাখায় এর কার্য্যক্রম চলে। কেন্দ্রীয় এবং শাখা কমিটির মাধ্যমে সংগঠনটি পরিচালিত হয়।  কার্য্যক্রম  চিকিৎসক সম্মেলনও করে থাকে তারা। সমাজকল্যাণমূলক কাজ যেমন শীতবস্ত্র বিতরণও করে থাকে তারা।  তথ্যসূত্র  বিষয়শ্রেণী:বাংলাদেশে বিজ্ঞান ও প্রযুক্তি বিষয়শ্রেণী:পেশাজীবী সংগঠন বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ ভিত্তিক পেশাদার সমিতি বিষয়শ্রেণী:বাংলাদেশ ভিত্তিক বাণিজ্য সমিতি